

**KISKŐRÖS VÁROS ÖNKORMÁNYZATA**

6200 Kiskőrös, Petőfi tér 1.

**Ügyiratszám: 6683-…/2019. Tárgy: Ajánlati felhívás**

**Ügyintéző: Szlanka Pálné Melléklet: ./2019. (IV.17.)**

**Képv.test. határozat**

**AJÁNLATI FELHÍVÁS**

**Ajánlattevő**

**…………………..Bank Zrt.**

Cím:…………………………

Kapcsolattartó:………………

e-mail cím: ………………….

***Tárgy:*** Ajánlati felhívás fejlesztési célú hitelfelvétel tárgyában

***Tisztelt Ajánlattevő!***

Ezúton hívom fel Önöket ajánlattételre fejlesztési célú hitelfelvétel tárgyában a következő feltételekkel:

# Ajánlatkérő

Név: **Kiskőrösi Város Önkormányzata**

Képviselő: Domonyi László polgármester

Cím: 6200 Kiskőrös, Petőfi Sándor tér 1.

Telefon: + 36 78/513-120

E-mail: polgarmester@kiskoros.hu

**Feladatmeghatározás**

Kiskőrös Város Önkormányzata a …../2019. (IV.17.) Képviselő-testületi határozatában elfogadottaknak megfelelően pályázati eljárást indít fejlesztési célú hitelfelvétel tárgyában. A hitel felvétele a lentebb meghatározott fejlesztési célra - pályázati forrásból megvalósításra kerülő projektekhez az előkészítés költségeire, ill. az önkormányzati önerő fedezeteként - és hitel-összegben történik.

**Pályázat tárgya és mennyisége:**

**1.) Kerékpárút megvalósítása**

*A fejlesztés rövid leírása*

Kiskőrös – Tabdi elágazásig tervezett kerékpárút megvalósítására a TOP-3.1.1-16-Fenntartható települési közlekedésfejlesztés pályázat keretében, az elnyert támogatás összege 430 millió Ft, de a tervezett költségvetés alapján várhatóan 680 millió Ft lesz a bekerülési költség.

A kerékpárút kialakítása Kiskőrös belterületén az Izsáki úttal párhuzamosan, valamint külterületen annak folytatásában a Tabdira vezető 5307j. útig terjedő szakaszon az 5301j. országos közutakkal párhuzamosan. Belterületi szakasz 710 m, külterületi szakasz 3 815 m, összesen 4 525 m. Külterületen Kiskőrös (2805 m) és Tabdi (1010 m) közigazgatási területén halad. A kerékpárút kialakításának célja az 5301j. országos közút közel 4000 E/nap/forgalmától a kerékpáros forgalom leválasztása, biztosítva ezzel Kiskőrös bel és külterületén elhelyezkedő vállalkozások, munkahelyek, a nagyszámú tanyás ingatlanok, ill. Tabdi község kerékpárral történő biztonságos megközelítését, a közúti közlekedés feltételeinek javítását.

*Ellátandó közfeladat maghatározása*: Településüzemeltetés biztosítása a Magyarország helyi önkormányzatairól szóló 2011. évi CLXXXIX. törvény 13. § (1) bekezdés 2. pontjában foglaltaknak megfelelően

*A felvenni tervezett hitel*

* összege : 250 millió HUF
* pénzneme: HUF
* futamideje: 10 év szerződéskötéstől
* rendelkezésre tartási idő: 2021.12.31. napjáig
* törlesztése: rendelkezésre tartási idő leteltét követően, azonos összegekben

**2.) Helyi közút szilárd burkolattal történő ellátása**

*A fejlesztés rövid leírása*

Széles út szilárd burkolattal történő ellátásához a VP6-7.2.1-7.4.1.2-16 Külterületi helyi közutak fejlesztése pályázat keretében, az elnyert támogatás összege 100 millió Ft, de a tervezett költségvetés alapján várhatóan 200 millió Ft lesz a bekerülési költség.

A kiépítésre tervezett út a 0147 – 055 hrsz-ú út nyomvonala, amelyből a kiépítésre tervezett útszakasz hosszirányú vízszintes vonalvezetése teljes hosszban alkalmazkodik, követi a meglévő földút vonalvezetését. A tervezett út kezdőszelvénye az 5301 jelű állami összekötő út Izsáki út jobb oldalához, annak 40+100 km szelvényéhez merőlegesen csatlakozik. Tervezési hossz 2166 fm.

*Ellátandó közfeladat maghatározása*: Településüzemeltetés biztosítása a Magyarország helyi önkormányzatairól szóló 2011. évi CLXXXIX. törvény 13. § (1) bekezdés 2. pontjában foglaltaknak megfelelően

*A felvenni tervezett hitel*

* összege : 100 millió HUF
* pénzneme: HUF
* futamideje: 10 év szerződéskötéstől
* rendelkezésre tartási idő: 2020.12.31. napjáig
* törlesztése: rendelkezésre tartási idő leteltét követően, azonos összegekben

**Egyéb feltételek**

Szerződés megkötése feltételhez kötött: jelen ajánlati felhívásban szereplő ügylet Magyarország gazdasági stabilitásáról szóló 2011. évi CXCIV. törvény 10. § (1) és 10.§ (3) alapján a Kormány előzetes hozzájárulásához kötött adósságot keletkeztető ügylet. A hozzájárulási kérelem indítása hitelszerződés tervezet birtokában lehetséges. A megkötött hitelszerződés csak a Kormány előzetes hozzájárulása esetén lép hatályba.

**Az ajánlatok bírálati szempontja:**

Összességében legelőnyösebb ajánlat.

Az ajánlati árnak tartalmaznia kell minden olyan költségtényezőt, díjat, jutalékot, amely a hitel felvételével, folyósításával, törlesztésével kapcsolatban felmerül (kamat, kezelési költség, folyósítási jutalék, hitelbírálati díj, módosítási díj, rendelkezésre tartási jutalék, előtörlesztési díj, közjegyzői okirat, …)

**A hiánypótlás lehetősége:**

Hiánypótlásra ajánlatkérő lehetőséget biztosít teljes körben.

**Az ajánlatok benyújtásának címe:**

postai úton: 6200 Kiskőrös, Petőfi Sándor tér 1.

személyesen: 6200 Kiskőrös, Petőfi Sándor tér 1. emelet 3. számú iroda, Szlanka Pálné pénzügyi osztályvezető

email: penzugyi.osztvez@kiskoros.hu

**Ajánlattételi határidő**

2019. május 27. 10:00 óra

**Az ajánlat benyújtásának módja:**

Az ajánlatot írásban kell elkészíteni és benyújtani postai úton, email-ben, vagy személyesen.

Az ajánlat összeállításával és benyújtásával kapcsolatban felmerült minden költség az ajánlattevőt terheli.

Elektronikus úton határidőig elküldött ajánlat beérkezettnek minősül.

**Felhívom figyelmét arra, hogy – függetlenül más benyújtási módtól – mindenképpen szíveskedjen eredeti ajánlatát az ajánlatkérőhöz eljuttatni!**

**Ajánlati kötöttség:**

2019.12.31. nap

**Ajánlattétel nyelve:**

Magyar

**Ellenszolgáltatás pénzneme:**

HUF

**Szerződéskötés tervezett időpontja és helyszíne:**

**2019.11.25., 6200 Kiskőrös, Petőfi Sándor tér 1.**

**Ajánlatkérőt a Ptk. 6:74. § (2) bekezdése alapján szerződéskötési kötelezettség nem terheli, tekintettel arra, hogy ezen jogát kikötötte.**

**Kiskőrös, 2019. április .. .**

**Tisztelettel:**

**Domonyi László**

**Polgármester**

|  |  |
| --- | --- |
|  |  |
| **Telefon:** 78/513-120, | **Ügyintéző elérhetősége:** |
| **Telefax:** 78/311-766 | **Telefon:** 78/513-120/210 mellék |
| **E-mail:** [polgarmesterihivatal@kiskoros.hu](mailto:polgarmesterihivatal@kiskoros.hu) | **E-mail:** [penzugyi.osztvez@kiskoros.hu](mailto:penzugyi.osztvez@kiskoros.hu) |
| **Web**: [www.kiskoros.hu](http://www.kiskoros.hu/) |  |